open-index/open-wikipedia-markdown huggingface dataset:
అనుపమ్ (సూపర్ కంప్యూటరు)

భాభా అటామిక్ రీసెర్చ్ సెంటర్ (BARC) తమ అంతర్గత వినియోగాల కోసం రూపొందించి, అభివృద్ధి చేసిన సూపర్ కంప్యూటర్ల శ్రేణి, **అనుపమ్**. ఇది ప్రధానంగా మాలిక్యులర్ డైనమిక్ సిమ్యులేషన్స్, రియాక్టర్ ఫిజిక్స్, థియరిటికల్ ఫిజిక్స్, కంప్యూటేషనల్ కెమిస్ట్రీ, కంప్యూటేషనల్ ఫ్లూయిడ్ డైనమిక్స్, ఫైనెట్ ఎలిమెంట్ అనాలిసిస్ వంటి ప్రయోజనాల కోసం ఉపయోగిస్తారు 

ఈ శ్రేణిలో అత్యంత తాజాది అనుపమ్-అగణ్య.  

## పరిచయం
బార్క్, భౌతిక శాస్త్రాలు, రసాయన శాస్త్రాలు, జీవ శాస్త్రాలు, ఇంజనీరింగ్‌లో విస్తృత శ్రేణి విభాగాలను కవర్ చేస్తూ ఇంటర్-డిసిప్లినరీ, మల్టీ-డిసిప్లినరీ పరిశొధన, అభివృద్ధి కార్యకలాపాలను నిర్వహిస్తుంది. BARC నైపుణ్యాలు శాస్త్ర సాంకేతికాల్లోని మొత్తం స్పెక్ట్రమ్‌ను కవర్ చేస్తాయి. 

BARC 1991లో అనుపమ్ ప్రాజెక్ట్ కింద సూపర్ కంప్యూటర్‌ల అభివృద్ధిని ప్రారంభించి, ఇప్పటి వరకు 20కి పైగా వివిధ కంప్యూటర్ సిస్టమ్‌లను అభివృద్ధి చేసింది. అన్ని అనుపమ్ సిస్టమ్‌లు సమాంతర ప్రాసెసింగ్‌ను అంతర్లీన తత్వశాస్త్రంగా, MIMD (మల్టిపుల్ ఇన్‌స్ట్రక్షన్ మల్టిపుల్ డేటా) ను కోర్ ఆర్కిటెక్చర్‌గానూ ఉపయోగిస్తాయి. BARC, ఒక మల్టీడిసిప్లినరీ రీసెర్చ్ ఆర్గనైజేషన్ అయినందున, అందులో అణు శాస్త్రం, సాంకేతికత యొక్క వివిధ అంశాలలో పని చేసే శాస్త్రవేత్తలు, ఇంజనీర్లు పెద్ద సంఖ్యలో ఉంటారు. ఆ విధంగా వారు అనేక విభిన్న రకాల గణనలు చేస్తూంటారు.

అభివృద్ధి చేసే సమయాన్ని తగ్గించడం కోసం, వాణిజ్యపరంగా మార్కెట్లో లభించే భాగాలతోనే ఈ సమాంతర కంప్యూటర్‌లను నిర్మించారు. సిస్టమ్ ఇంటిగ్రేషన్, సిస్టమ్ ఇంజనీరింగ్, సిస్టమ్ సాఫ్ట్‌వేర్ డెవలప్‌మెంట్, అప్లికేషన్ సాఫ్ట్‌వేర్ డెవలప్‌మెంట్, సిస్టమ్ ఫైన్ ట్యూనింగ్ రంగాలలో BARC కృషి ప్రధానంగా ఉంది. 

1991లో 34 మెగాఫ్లాప్‌ల నిరంతర పనితీరుతో చిన్న నాలుగు-ప్రాసెసర్ సిస్టమ్‌తో ఈ శ్రేణి ప్రారంభమైంది. వినియోగదారుల నుండి పెరుగుతున్న డిమాండ్లను దృష్టిలో ఉంచుకుని, గణన శక్తిని పెంచుతూ, కొత్త వ్యవస్థలను నిర్మిస్తూ పోయారు. సూపర్‌కంప్యూటర్‌ల శ్రేణిలో సరికొత్తది 2010-11లో అభివృద్ధి చేసిన 4608 కోర్ అనుపమ్-ఆద్య. దీనికి స్టాండర్డ్ హై పెర్ఫార్మెన్స్ లిన్‌ప్యాక్ (HPL) బెంచ్‌మార్క్‌లో 47 టెరాఫ్లాప్స్ నిరంతర పనితీరు ఉంది. ఈ సిస్టమ్ ఉత్పత్తి లోకి వెళ్ళి, వినియోగదారులకు పంపిణీ అయింది. 

2001లో నిర్మించిన అనుపమ్ పెంటియంతో BARC, దేశంలోని ఇతర సంస్థలు నిర్మించిన అత్యంత వేగవంతమైన కంప్యూటర్ కంటే 20-25 రెట్లు వేగంగా పనిచేసే సూపర్ కంప్యూటర్‌ను అభివృద్ధి చేసి కొత్త మైలురాయిని సాధించింది. 

## అనుపమ్ వ్యవస్థలు

## ఇవి కూడా చూడండి

* పరమ్
* SAGA-220, ఇస్రో నిర్మించిన 220 TeraFLOP సూపర్ కంప్యూటర్
* ఏక
* విప్రో సూపర్‌నోవా

## మూలాలు

వర్గం:సూపర్ కంప్యూటర్లు
ప్రేమకథ (1968 సినిమా)

**ప్రేమకథ** వి.శ్రీనివాసన్ దర్శకత్వంలో శ్రీ తిరుమల పిక్చర్స్ బ్యానర్‌పై ఎ.శ్రీరామమూర్తి, వి.ఎస్.సత్యనారాయణలు నిర్మించిన తెలుగు డబ్బింగ్ సినిమా. ఇది 1968, మార్చి 21వ తేదీన విడుదలయ్యింది. నీనైవిల్ నీండ్రవల్ అనే తమిళ సినిమా ఈ రొమాంటిక్ కామెడి చిత్రానికి మాతృక.
## నటీనటులు
* రవిచంద్రన్ - ప్రకాష్
* కె.ఆర్.విజయ - ప్రేమ
* నగేష్ - మధు
* చో - రామనాథం
* వి.ఎస్.రాఘవన్ - ఉమాపతి
* ఆనందన్ - సెక్రెటరీ
* సచ్చు
* మనోరమ - రామనాథం భార్య
* దేవకి
## సాంకేతికవర్గం
* దర్శకత్వం: ముక్తా శ్రీనివాసన్
* కథ: రాజశ్రీ
* చిత్రానువాదం: రాజశ్రీ
* మాటలు, పాటలు: అనిసెట్టి సుబ్బారావు
* సంగీతం: తాతినేని చలపతిరావు
* కూర్పు: బి.గోపాలరావు
* ఛాయాగ్రహణం: టి.ఎన్.సుందరబాబు
* నిర్మాతలు: ఎ.శ్రీరామమూర్తి, వి.ఎస్.సత్యనారాయణ
## కథ
ప్రేమ ఉన్నత చదువులకోసం తన బాబాయి రామనాథం ఇంటిలో మద్రాసులో ఉంటుంది. ఆ అమ్మాయిని అధునాతనంగా తీర్చిదిద్దినందుకు ప్రేమ తండ్రి ఉమాపతి రామనాథంను అభినందించక పోగా తప్పుబడతాడు. ఈలోగా ప్రేమ ఒక ప్రమాదానికి లోనై తన గతాన్ని మరిచిపోతుంది. అన్నయ్యకు ఈ విషయం ఎలా చెప్పాలా అని రామనాథం, అతని భార్య హడలి పోతారు. మద్రాసులో ప్రకాష్, మధు అనే నిరుద్యోగ యువకులను ప్రేమ కలుసుకుంటుంది. ప్రేమ, ప్రకాష్‌లు ప్రేమలో పడతారు. పెళ్ళి చేసుకుంటారు. ప్రేమ కోసం వెదుకుతున్న రామనాథం తన కారుతో ఆమెనే ఢీకొని ఆమెను ఆసుపత్రిలో చేర్పిస్తాడు. ప్రేమ మళ్ళీ తన స్మృతిని కోల్పోతుంది. ప్రకాష్‌లో తనకు పెళ్ళయిన సంగతి గుర్తుకు రాదు. రామనాథం ఆమెను తండ్రి దగ్గరకు చేరుస్తాడు. ఉమాపతి ఆమెను తన మేనేజర్ మోహన్‌కి ఇచ్చి పెళ్ళి చేయడానికి పూనుకుంటాడు. ప్రకాష్, మధులు రామనాథం సహాయంతో ఉమాపతి దగ్గరే పనికి చేరతారు. రామనాథం, ప్రకాష్, మధులు మోహన్‌తో ప్రేమ పెళ్ళి జరగకుండా ఎత్తులు వేస్తారు. వారి ఎత్తులు ఫలించి, ప్రేమకు పూర్వపు స్మృతి వచ్చి ప్రకాష్‌ను గుర్తించడంతో కథ ముగుస్తుంది.

## మూలాలు

వర్గం:డబ్బింగ్ సినిమాలు
వర్గం:కె.ఆర్.విజయ నటించిన సినిమాలు
వర్గం:నగేష్ నటించిన సినిమాలు
వర్గం:టి.చలపతిరావు సంగీతం అందించిన సినిమాలు
మీర్‌పేట్-జిల్లెలగూడ

**మీర్‌పేట్-జిల్లెలగూడ** అనేది తెలంగాణ రాష్ట్ర రాజధాని హైదరాబాద్‌ నగర పరిసర ప్రాంతం, రంగారెడ్డి జిల్లాలోని ఒక నగరపాలక సంస్థ. మీర్‌పేట్, జిల్లెలగూడ మున్సిపాలిటీల విలీనంతో మీర్‌పేట నగరపాలక సంస్థ ఏర్పడింది.

## వ్యుత్పత్తి శాస్త్రం
కుతుబ్ షాహీ రాజవంశ ఐదవ రాజైన ముహమ్మద్ కులీ కుతుబ్ షా దగ్గర ప్రధానమంత్రిగా పనిచేసిన మీర్ మూమిన్ అస్టర్‌బాడి నిర్మించిన మీర్ మోమిన్ మసీదు కారణంగా ఈ ప్రాంతానికి మీర్‌పేట అనే పేరు వచ్చింది.

## గణాంకాలు
2001 భారత జనాభా లెక్కల ప్రకారం,  మీర్‌పేటలో 12,940 జనాభా ఉంది. జనాభాలో పురుషులు 51% మంది, స్త్రీలు 49% మంది ఉన్నారు. మీర్‌పేట్ సగటు అక్షరాస్యత రేటు 63% కాగా, జాతీయ సగటు 59.5% కంటే ఎక్కువగా ఉంది. పురుషుల అక్షరాస్యత 71% గా, స్త్రీల అక్షరాస్యత 54%గా ఉంది. మీర్‌పేట జనాభాలో 12% మంది 6 సంవత్సరాల కంటే తక్కువ వయస్సు గలవారు ఉన్నారు.

2011 జనాభా లెక్కల ప్రకారం, మీర్‌పేట్-జిల్లెలగూడలో 66,982 జనాభా ఉంది. ఇందులో 34,009 మంది పురుషులు, 32,973 మంది స్త్రీలు ఉన్నారు. ఇక్కడి మొత్తం కుటుంబాల సంఖ్య దాదాపు 18,000.

## పరిపాలన
2016 ఏప్రిల్ 11న గ్రామ పంచాయతీలను అప్‌గ్రేడ్ చేయడం ద్వారా మీర్‌పేట్ మున్సిపాలిటీ, జిల్లెలగూడ మున్సిపాలిటీలు వేర్వేరుగా ఏర్పడ్డాయి. గతంలో మీర్‌పేట్ గ్రామపంచాయతీ జిల్లెల్‌గూడ గ్రామపంచాయతీలో భాగంగా ఉండేది, తర్వాత పరిపాలనాపరంగా వేరు చేయబడింది.

2019లో రెండు మున్సిపాలిటీలు మున్సిపల్ కార్పోరేషన్‌గా విలీనం చేయబడ్డాయి.

## రవాణా
తెంగాణ రాష్ట్ర రోడ్డు రవాణా సంస్థ ఆధ్వర్యంలో ఈ ప్రాంతం నుండి హైదరాబాద్‌లోని ఇతర ప్రాంతాలకు బస్సు సౌకర్యం ఉంది. దిల్ సుఖ్ నగర్, మిధాని బస్ డిపోల నుండి బస్సులు అందుబాటులో ఉంటాయి. ఇక్కడికి సమీపంలోని మలక్‌పేటలో ఎంఎంటిఎస్, ఎల్బీ నగర్‌లో మెట్రో స్టేషన్లు ఉన్నాయి.

## దేవాలయాలు
500 సంవత్సరాల నాటి *మత్స్య అవతార కళ్యాణ వేంకటేశ్వర స్వామి దేవాలయం* ఉంది.

## మూలాలు

## వెలుపలి లంకెలు

వర్గం:హైదరాబాదులోని ప్రాంతాలు
ఉమా భేండే

**ఉమా భేండే** (1945 మే 31 - 2017 జూలై 19) మహారాష్ట్రకు చెందిన రంగస్థల, టివి, సినిమా నటి. 1960లో వచ్చిన *ఆక్ష్‌గంగా* అనే మరాఠీ సినిమాలో తొలిసారిగా నటించింది. *ఆమ్హీ జాతో అమ్చ్యా గవా* (1968), *అంగై* (1968), *భాలు* (1980) వంటి సినిమాల్లో నటించి గుర్తింపు పొందింది. మరాఠీ సినిమారంగానికి ఆమె చేసిన కృషికి గుర్తుగా భేండేను చిత్రభూషణ్ అవార్డుతో సత్కరించారు.

## జననం
ఉమా 1945, మే 31న మహారాష్ట్రలోని కొల్హాపూర్ పట్టణంలో జన్మించింది.

## నటించినవి

### సినిమాలు

* *ఆకాశగంగ* (1960)
* *అంటరిచా దివా* (1960)
* *స్వయంవర్ జాలే సితేచే* (1964)
* *మల్హరి మార్తాండ్* (1965)
* *శేవాచ మలుసర* (1966)
* *మధుచంద్ర* (1967)
* *కాకా మల వాచావా* (1967)
* *అంగై* (1968)
* *ఆమ్హి జాతో అముచ్య గవా* (1968)
* *నాతే జడలే డాన్ జీవాంచే* (1971)
* *తి పచ్ నజుక్ బోటే* (1972)
* *అషి హి సతర్యాచి తర్హా* (1974)
* *భాలు* (1980)
* *చతక్ చాందిని* (1982)
* *తోరతంచి కమల* (1984)
* *ప్రేమసతి వట్టెల్ తే* (1987)
* *అపన్ యానా పహిలత్ కా* (1992)
* *ఆయ్ థోర్ తుజ్ ఉప్కర్* (2001) 

## మరణం
ఉమా 2017, జూలై 19న మహారాష్ట్రలోని ముంబై నగరంలో మరణించింది.

## మూలాలు

## బయటి లింకులు
* ఇంటర్నెట్ మూవీ డేటాబేసులో ఉమా భేండే

వర్గం:1945 జననాలు
వర్గం:2017 మరణాలు
వర్గం:1980 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
వర్గం:మరాఠీ రంగస్థల కళాకారులు
నేషనల్ ఇన్‌స్టిట్యూట్ ఆఫ్ ఫ్యాషన్ టెక్నాలజీ, హైదరాబాద్

thumb|260x260px|హైదరాబాదులోని నిఫ్ట్ క్యాంపస్

**నేషనల్ ఇన్స్టిట్యూట్ ఆఫ్ ఫ్యాషన్ టెక్నాలజీ** (**నిఫ్ట్) హైదరాబాద్** అనేది ఫ్యాషన్, డిజైనింగ్, టెక్నాలజీ, మేనేజ్‌మెంట్‌ లలో కోర్సులను అందించే సంస్థ. దీని ప్రధాన కార్యాలయం న్యూ ఢిల్లీలో ఉంది. దీని 18 క్యాంపస్‌లలో **నిఫ్ట్ హైదరాబాద్** ఒకటి. ఈ సంస్థ మాదాపూర్‌ లో హైటెక్ సిటీ మెట్రో స్టేషను సమీపంలో ఉంది.

దేశవ్యాప్తంగా ఉన్న ఈ సంస్థల్లో నాలుగేళ్ల వ్యవధితో యూజీ, రెండేళ్ల వ్యవధితో పీజీ కోర్సులు అందిస్తున్నారు. యూజీ స్థాయిలో యూక్సెసరీ డిజైన్, నిట్‌వేర్‌ డిజైన్, ఫ్యాషన్‌ కమ్యూనికేషన్, లెదర్‌ డిజైన్, ఫ్యాషన్‌ డిజైన్, టెక్స్‌టైల్‌ డిజైన్‌ వంటి కోర్సులు అందుబాటులో ఉన్నాయి. ఫ్యాషన్‌ టెక్నాలజీ కోర్సు కూడా ఉంది. కాగా పీజీలో డిజైన్, ఫ్యాషన్‌ మేనేజ్‌మెంట్, ఫ్యాషన్‌ టెక్నాలజీ కోర్సులు ఉన్నాయి. 

నిఫ్ట్ హైదరాబాద్ తో పాటు దేశవ్యాప్తంగా ఉన్న 18 క్యాంపస్‌లలో ప్రతీయేటా యూజీ, పీజీ కోర్సులలో ప్రవేశాలకు జాతీయ స్థాయిలోఎంట్రన్స్ టెస్ట్ నిర్వహిస్తారు.

టెక్స్‌టైల్‌, ఫ్యాషన్‌, అప్పారెల్‌, క్రాఫ్ట్‌, డిజైన్‌, మేనేజ్‌మెంట్‌ అండ్‌ టెక్నాలజీ విభాగాల్లో పీహెచ్‌డీ చేసే అవకాశం కూడా ఉంది. ఫుల్‌ టైం, పార్ట్‌ టైం కోర్సులు అందుబాటులో ఉన్నాయి. ఫుల్‌ టైం ప్రోగ్రామ్‌ వ్యవధి నాలుగేళ్లు. పార్ట్‌ టైం ప్రోగ్రామ్‌ వ్యవధి ఆరేళ్లు.

## కంటిన్యూయింగ్‌ ఎడ్యుకేషన్‌ ప్రోగ్రామ్‌లు

* ఏడాది వ్యవధి గల ఫ్యాషన్‌ క్లాతింగ్‌ టెక్నాలజీ (ఎఫ్‌సీటీ) 
* మూడు నెలల వ్యవధి గల అప్పారెల్‌ రిటైలింగ్‌ అండ్‌ విజువల్‌ మర్చండైజింగ్‌ (ఏఆర్‌వీఎం)
* మూడు నెలల వ్యవధి గల ఫ్యాషన్‌ బ్రాండింగ్‌ అండ్‌ సప్లయ్‌ చెయిన్‌ (ఎఫ్‌బీఎస్‌సీ)

## ఇవీ చూడండి

* నేషనల్ ఇన్‌స్టిట్యూట్ ఆఫ్ ఫ్యాషన్ టెక్నాలజీ, ప్రధాన కార్యాలయం, ఢిల్లీ

## మూలాలు

వర్గం:భారతదేశంలో విద్య
వర్గం:భారతదేశంలో అకాడమీలు
వర్గం:భారతదేశం కళాశాలలు, విశ్వవిద్యాలయాలు
వర్గం:తెలంగాణలోని ఉన్నత విద్యా సంస్థలు
వర్గం: 1995 స్థాపనలు
తృప్తి భోయిర్

**తృప్తి భోయిర్** మహారాష్ట్రకు చెందిన నాటకరంగ, టివి, సినిమా నటి. అనేక మరాఠీ సినిమాలు, టెలివిజన్ సీరియల్స్‌లో నటించింది. అగద్బం సినిమాలోని *నాజూక* పాత్రతో గుర్తింపు పొందింది.

## జననం, విద్య
తృప్తి 1980 మే 17న మహారాష్ట్రలోని ముంబై నగరంలో జన్మించింది. యశోధం హైస్కూల్ & జూనియర్ కాలేజీలో చదువుకున్నది.

## నటనారంగం
తొలినాళ్ళలో నాటకరంగంలో నటిగా రాణించింది. నాటక పోటీల్లో పాల్గొనడంతోపాటు శాస్త్రీయ నృత్యం కూడా నేర్చుకుంది. కాలేజీ రోజుల్లో ఉత్తమ నటనకు రాష్ట్రస్థాయి అవార్డులు గెలుచుకుంది. తృప్తి నటించిన *టూరింగ్ టాకీస్* అకాడమీ అవార్డుల ఉత్తమ చిత్ర విభాగంలో మొదటి రౌండ్ అర్హతలో 290 ఇతర చిత్రాలతోపాటు షార్ట్‌లిస్ట్ చేయబడింది.

## నటించినవి

### నటిగా

### నిర్మాతగా
# *టూరింగ్ టాకీస్*
# *హలో జై హింద్*
# *తుఝ్యా మాఝ్యా సంసారాల ఆని కాయ్ హవ్*
# *అగద్బం*
# *మఝా అగద్బమ్*

### టెలివిజన్
# *చార్ దివాస్ ససుచే*
# *వదల్వాట్*

## నాటకరంగం
# *ఇంద్రాక్షి* (సహ్యాద్రి ప్రొడక్షన్) 
# *సాహి రే సాహి*

## మూలాలు

వర్గం:1980 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
వర్గం:మరాఠీ రంగస్థల కళాకారులు
ప్రియాంక బోస్

**ప్రియాంక బోస్** ఢిల్లీకి చెందిన సినిమా నటి, మోడల్. *లవ్ సెక్స్ ఔర్ ధోఖా*, *సారీ భాయ్‌*, *జానీ గద్దర్*, *గుజారిష్* సినిమాలలో చిన్నచిన్న పాత్రలతో ప్రియాంక తన సినీ జీవితాన్ని ప్రారంభించింది. 2010లో వచ్చిన *గ్యాంగోర్‌* అనే ఇటాలియన్ సినిమాలోని గిరిజన మహిళ పాత్రకు ప్రసిద్ధి చెందింది, *న్యూజెర్సీ ఇండిపెండెంట్ సౌత్ ఏషియన్ ఫిల్మ్ ఫెస్టివల్‌లో* ఉత్తమ నటి అవార్డును కూడా గెలుచుకుంది.

## నటించినవి

## మూలాలు

## బయటి లింకులు
* 

వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
భార్గవి చిర్ములే

**భార్గవి చిర్ములే** మహారాష్ట్రకు చెందిన టివి, సినిమా నటి. అనేక మరాఠీ సినిమాలు, టెలివిజన్ సీరియల్స్‌లో నటించింది. *కాస్*, *వన్ రూమ్ కిచెన్* వంటి సినిమాలు, *ఫు బాయి ఫు* రియాలిటీ షోతో గుర్తింపు పొందింది.

## జననం, విద్య
భార్గవి మహారాష్ట్రలోని ముంబైలో జన్మించింది. తండ్రి శిరీష్, తల్లి సాయి చిర్ములే. ముంబై-గిర్గావ్‌లో పెరిగింది. తర్వాత ఆమె కుటుంబం దాదర్‌కు తరలివెళ్ళిది. రాజా శివాజీ విద్యాలయంలో తన పాఠశాల విద్యను చదివింది. ముంబైలోని రూపారెల్ కాలేజీ నుండి గ్రాడ్యుయేట్ పూర్తిచేసింది. "భరతనాట్యం" కూడా నేర్చుకుంది. యోగా థెరపిస్ట్ కూడా పనిచేస్తోంది.

## సినిమాలు

# *గుల్హర్* (2022)
# *హిచ్యసతి కే పాన్* (2018) 
# *ఓలి కి సుకి* (2017)
# *సండూక్* (2015)
# *ఇష్క్ వాలా లవ్* (2014)
# *సాసు చ స్వయంవర్* (2013)
# *నవరా మజా భావ్రా* (2013)
# *గోలా బెరిజ్* (2012)
# *ఒక రూం కిచన్* (2011)
# *ధగేడోర్*
# *కాస్* (2010)
# *ఐడియాచి కల్పన* (2010)
# *విశ్వవినాయక్* (1994) 
# *టికె పాటిల్*

## టీవీ సీరియల్స్

# *ఆనంది గోపాల్ (90లలో డిడి మెట్రోలో ప్రసారం చేయబడింది)*
# *వాహినీసాహెబ్*
# *చార్ దివాస్ ససుచే*
# *అనుబంధ్*
# *అసంభవ*
# *పింజారా*
# *శ్రీమంత్ గంగాధర్ పంత్*
# *ఫు బాయి ఫు*
# *ఏకా పేక్ష ఏక్*
# *అనుపమ*
# *సువాసిని*
# *భాగ్యవిధాత*
# *ప్రపంచం*
# *స్వరాజ్య జననీ జీజామాతా*
# *సియా కే రామ్*
# *రక్త సంబంధ్*
# *జాగో మోహన్ ప్యారే*
# *మోల్కరిన్ బాయి - మోతీ తిచి సావలి*
# *ఆయి - మయేచ కవచ*

## నాటకరంగం

# *హిమాలయాచి సావలి*
# *జోపి గేలేలా జగ జాలా*

## మూలాలు

వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
అనిత డేట్-కేల్కర్

**అనితా డేట్-కేల్కర్** మహారాష్ట్రకు చెందిన రంగస్థల, టివి, సినిమా నటి. మరాఠీ, హిందీ సినిమాలు, టివి సీరియళ్ళలో నటించింది. రాధిక పాత్రలో మజ్యా నవ్రియాచి బైకోలో తన నటనకు ప్రసిద్ధి చెందింది.

## జననం, విద్య
అనిత 1980, అక్టోబరు 31న మహారాష్ట్రలోని నాసిక్‌లో జన్మించింది. నాసిక్‌లోని ఎంఆర్ శారదా కన్యా విద్యామందిర్ నుండి పాఠశాల విద్యను, పూణే విశ్వవిద్యాలయంలోని లలిత కళా కేంద్రం నుండి మాస్టర్ ఆఫ్ ఆర్ట్స్ డిగ్రీ విద్యను పూర్తిచేసింది.

## సినిమారంగం
2008లో వచ్చిన సనై చౌఘడే అనే మరాఠీ సినిమాతో సినిమారంగంలోకి అడుగుపెట్టింది. కాఫీ అని బరచ్ కహీ, అజోబా, పోపట్, సీమా, గంధ, మైనా, ఎ పేయింగ్ ఘోస్ట్, జోగ్వా, అద్గుల మాడ్గుల మొదలైన వివిధ మరాఠీ సినిమాలలో నటించింది. 2012లో అయ్యా అనే హిందీ సినిమాలో ఒక పాత్రను పోషించింది. 2019లో తుంబాద్‌లో ఓ పాత్ర చేసింది.

## టెలివిజన్
దార్ ఉఘడ నా గాడే అనే మరాఠీ సీరియల్ తో టెలివిజన్‌లోకి అడుగుపెట్టింది. అగ్నిహోత్ర, మంథన్, అనామిక, ఏక లగ్నాచి తీస్రీ గోష్టలో సహాయక పాత్రను పోషించింది. హిందీ సీరియల్‌లో  బాల్ వీర్, బాందిని, భాయ్ భయ్యా ఔర్ బ్రదర్‌లో పాత్రను పోషించింది. జీ మరాఠీలోని మజ్యా నవ్రియాచి బేకోలో ప్రధాన పాత్ర పోషించింది.

## వ్యక్తిగత జీవితం
నటుడు చిన్మయ్ కేల్కర్‌తో అనిత వివాహం జరిగింది. పెళ్ళికి ముందు అతనితో లైవ్ రిలేషన్ షిప్ లో ఉంది.

## నటించినవి

### సినిమాలు

### టెలివిజన్

### నాటకరంగం

* *జస్ట్ హల్కా ఫుల్కా*
* *మహాసాగర్*
* *ఉనేయ్ పురే షహర్ ఏక్*
* *కోన్ మ్హంతయ్ తక్క దిలా*
* *తిచి 17 ప్రకర్ణే*
* *నెక్రోపోలీస్*
* *బార్ బార్*
* *సిగరెట్*
* *గోవింద ఘ్య కుని గోపాల్ ఘ్యా*
* *ఎ భాయ్ డోకా నాకో ఖౌ*
* *బై గా కమలాచ్ ఝాలి*

## అవార్డులు, నామినేషన్లు

### జీ మరాఠీ ఉత్సవ్ నాట్యాంచ అవార్డులు

## మూలాలు

## బయటి లింకులు
* ఇంటర్నెట్ మూవీ డేటాబేసులో అనితా డేట్ కేల్కర్
* ఇన్‌స్టాగ్రామ్‌లో అనితా డేట్ కేల్కర్

వర్గం:1980 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
వర్గం:మరాఠీ రంగస్థల కళాకారులు
బిధాన్‌నగర్ శాసనసభ నియోజకవర్గం

**బిధాన్‌నగర్ శాసనసభ నియోజకవర్గం** పశ్చిమ బెంగాల్ రాష్ట్రంలోని 294 అసెంబ్లీ నియోజకవర్గాలలో ఒకటి. ఈ నియోజకవర్గం ఉత్తర 24 పరగణాలు జిల్లా, బరాసత్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

## ఎన్నికైన సభ్యులు

## ఎన్నికల ఫలితం
### 2021

### 2016

### 2011

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
సీమా దేవ్

**సీమా దేవ్n** (1942 మార్చి 27- 2023 ఆగస్టు 24) మహారాష్ట్రకు చెందిన సినిమా నటి. 80కి పైగా హిందీ, మరాఠీ సినిమాలలో నటించింది.

## జననం
సీమా 1942, మార్చి 27న ముంబైలోని గిర్గామ్‌లో జన్మించింది.

## వ్యక్తిగత జీవితం
నటుడు రమేష్ దేవ్ తో సీమా వివాహం జరిగింది. వారికి ఇద్దరు కుమారులు (నటుడు అజింక్యా దేవ్, దర్శకుడు అభినయ్ దేవ్).

## సినిమాలు

## మూలాలు

## బయటి లింకులు
* 

వర్గం:1942 జననాలు
వర్గం:2023 మరణాలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
డమ్ డమ్ ఉత్తర శాసనసభ నియోజకవర్గం

**డమ్ దమ్ ఉత్తర శాసనసభ నియోజకవర్గం** పశ్చిమ బెంగాల్ రాష్ట్రంలోని 294 అసెంబ్లీ నియోజకవర్గాలలో ఒకటి. ఈ నియోజకవర్గం ఉత్తర 24 పరగణాలు జిల్లా, డమ్ డమ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. డమ్ డమ్ ఉత్తర అసెంబ్లీ నియోజకవర్గం పరిధిలోకి నార్త్ డమ్ డమ్ మునిసిపాలిటీ,న్యూ బరాక్‌పూర్ మున్సిపాలిటీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
తాండవ కృష్ణా తారంగం

**తాండవ కృష్ణా తారంగం** 1980 మార్చి 10 న      శ్రీనికేతన్ ప్రొడక్షన్స్ బ్యానర్‌పై వెలువడిన తెలుగు సినిమా.చంద్రమోహన్, ప్రభ నటించిన ఈ చిత్రానికి రాజకుమార్ గుడిపాటి దర్శకత్వం వహించారు.సంగీతం టి. చలపతి రావు అందించారు . ఈ చిత్రంలో పాటలను రచయత యండమూరి వీరేంద్రనాథ్,మాలకొండయ్య ఐ. ఏ. ఎస్ లు వ్రాశారు. 
## నటీనటులు
* చంద్రమోహన్
* ప్రభ
* అనిత
* గోకిన రామారావు
* సత్యేంద్ర

## సాంకేతికవర్గం
* దర్శకుడు: రాజకుమార్ గుడిపాటి
* సంగీతం: టి.చలపతిరావు
* పాటలు: మాలకొండయ్య, యండమూరి వీరేంద్రనాథ్
* నిర్మాత: ముసునూరి కోనయ్య చౌదరి
## పాటలు

వర్గం:చంద్రమోహన్ నటించిన సినిమాలు
వర్గం:ప్రభ నటించిన సినిమాలు
వర్గం:టి.చలపతిరావు సంగీతం అందించిన సినిమాలు
సెల్లప్పన్ నిర్మల

**సెల్లప్పన్ నిర్మల** (జననం 1952 లేదా 1953) 1986 లో భారతదేశంలో మొదటి హెచ్ఐవి కేసును కనుగొన్న భారతీయ వైద్యురాలు. 1985 లో 32 సంవత్సరాల వయస్సులో, ఆమె చెన్నై లో మైక్రోబయాలజీ విద్యార్థిగా పనిచేస్తోంది. తన పరిశోధన కోసం, రక్త నమూనాలను సేకరించి, వాటిని హెచ్ఐవి కోసం పరీక్షించడం ప్రారంభించింది, వాటిలో భారతదేశంలో సేకరించిన మొదటి పాజిటివ్ నమూనాలు కూడా ఉన్నాయి.

## కెరీర్
నిర్మల ఒక సాంప్రదాయ భారతీయ కుటుంబంలో పెరిగింది. ఆమె భర్త వైద్య పరిశోధనకు వెళ్ళమని ప్రోత్సహించాడు. 1982 లో తన గురువు ప్రొఫెసర్ సునీతి సోలమన్ నుండి వైరస్ గురించి పరిశోధించాలనే ఆలోచన ఆమెకు వచ్చింది.  ఆ సమయంలో, హెచ్ఐవి అనేది దేశంలో సామాజికంగా నిషిద్ధ పదం. ముంబై, పూణే నుండి సేకరించిన రక్త నమూనాల్లో హెచ్‌ఐవి పాజిటివు ఫలితాలు రాలేదు.

అధిక హెచ్‌ఐవి ముప్పు ఉందని అనుమానించిన సమూహాల నుండి సుమారు 200 రక్త నమూనాలను ఈ పరిశోధనలో భాగంగా సేకరించారు, వీటిలో నిర్మల సేకరించినవి 80 ఉన్నాయి. చెన్నైలో పరీక్షా సౌకర్యాలు లేకపోవడం వల్ల, సోలమన్ వాటిని 200 కిలోమీటర్ల (120 మైళ్ళు) దూరంలో ఉన్న వెల్లూరు లోని క్రిస్టియన్ మెడికల్ కాలేజి & ఆసుపత్రిలో పరిశోధించేలా ఏర్పాట్లు చేశారు.  భారతదేశంలో హెచ్ఐవి ఉందని ఈ నమూనాల్లో తేలింది.  ఈ సమాచారాన్ని ఇండియన్ కౌన్సిల్ ఆఫ్ మెడికల్ రీసెర్చ్‌కు పంపించగా, అది ప్రధానమంత్రి రాజీవ్ గాంధీకి, తమిళనాడు ఆరోగ్య మంత్రి హెచ్ వి హండేలకు తెలియజేసింది.  తరువాత హెచ్ ఐవి దేశంలో అంటువ్యాధిగా మారింది. 

1987 మార్చిలో తమిళనాడులో ఎయిడ్స్ కోసం నిఘా అనే పరిశోధనా వ్యాసాన్ని సమర్పించిన నిర్మల ఆ తర్వాత చెన్నైలోని కింగ్ ఇన్స్టిట్యూట్ ఆఫ్ ప్రివెంటివ్ మెడిసిన్ అండ్ రీసెర్చ్‌లో చేరింది. ఆమె 2010 లో పదవీ విరమణ చేసింది.

## మూలాలు


వర్గం:జీవిస్తున్న ప్రజలు
వర్గం:భారతీయ మహిళా వైద్యులు
నోముల అప్పారావు

thumbశ్రీ పండిత **నోముల అప్పారావు** గారి  స్వస్థలం కాకినాడ.గొప్ప విద్వాంసుడు,ఆధ్యాత్మికవేత్త.
తెలుగునాట భగవద్గీతనూ,తులసీదాస కృత రామాయణాన్ని ప్రచారం చేసిన ఇరవయ్యో శతాబ్ది తెనుగు ప్రముఖులలో ఈయన ఒకరు.1940 ప్రాంతంలో రెండేళ్లు నెల్లూరులో ఉండి టౌన్ హాల్లో ఆధ్యాత్మిక ఉపన్యాసాలు చేసారు.అప్పారావు గారి ఉపన్యాసాల స్ఫూర్తితోనే తాను ఆధ్యాత్మికా మార్గం ఎంచుకొన్నట్లు నెల్లూరు ఆధ్యాత్మికవేత్త సూరం సుందరరామ యోగి చెప్పుకొన్నారు. 

గ్రంథరూపంలో కాక పురాణ కాలక్షేపం ద్వారా తులసీ రామాయణాన్ని తెలుగు శ్రోతలకు పరిచయం చేసినవారిలో నోముల అప్పారావుగారి కృషి అభినందించదగినది. కాకినాడ ఆధ్యాత్మిక గ్రంథ మాల తరఫున వీరి రచనలను ప్రచురించేందుకు కొంత కృషి జరిగింది. 

## జననము

శ్రీ పండితుల వారు 1903 వ సం. నవంబరు 11 వ తేదిన జన్మించిరి.తెలుగు పంచాంగము ప్రకారము ఆ ప్రొద్దు శోభకృతు సంవత్సర కార్తీక బహుళ సప్తమి బుధవారం.ఈ మహాత్ముడు అలనాటి విశాఖ పట్టణము జిల్లా రాజాము(నేటి విజయనగరం జిల్లా)లో తమ మాతామహుని గృహమున జన్మించిరి.ముగ్గురు సోదరులలో వీరు మధ్యములు.వీరి తండ్రిగారగు సోమన్నగారు నేటి విజయనగరం జిల్లాలోని పార్వతీపురంలో వ్యాపారము చేసేవారు.

## బిరుదులు
ఈయనకు "కథనకళాప్రపూర్ణ" అనే బిరుదు ఉన్నది.ఇది గాక,

వేంకటగిరిలో అభినవతులసి యను బిరుదమును అభినవసూత యను బిరుదమును,

కాశీలో అఖిలభారత సంస్కృత సాహిత్య పరిషత్సభ వారు సాహిత్య శిరోమణి యను బిరుదమును

అయోధ్యలో “విద్యాభూషణ' యను బిరుదమును

కాకినాడ లో పౌరాణిక రత్నఅభినవ వాల్మీకి అను బిరుదమును

అనకాపల్లిలో "పండిత" అను బిరుదమును ఈయనను అలంకరించినవి.

## రచనాశైలి

వీరి రచనాశైలికొక మచ్చు.

ఓమ్‌ ప్రపన్నపారిజాతాయ తోత్రవేత్రైక పాణయే |

జ్ఞానసముద్రాయ కృష్ణాయ గీతామృత దుహే నమః ||

ఓమ్‌ సారథ్యమర్జునస్యాదౌ కుర్వన్గీతామృతం దదౌ । 

లోకత్రయోపకారాయ తస్మై కృష్ణాత్మనే నమః ||

ఓమ్‌ శుద్ధాం సనాతనీమమ్బాం శోక మోహవినాశినీమ్‌ । 

కృష్ణస్వరూపిణీం గీతామిష్టదేవీం భజామ్యహమ్‌ ||

ఓమ్‌ జాతా సి త్వం మురహరిముఖాజ్జాహ్నవీ తస్య పాదాత్‌ 

సర్వానభ్యుద్ధరతి భవతీ సా తు మగ్నాన్‌ విధత్తే । 

ప్రత్యగ్బ్రహ్మామృతరసనిధిం ప్రాప్య విశ్రామ్యసి త్వం 

మాతర్గీతే జడనిధిమియం మాతి న త్వత్ప్రభావః ||

## రచనలు
అప్పారావు తెలుగు, సంస్కృతంలో అనేక పుస్తకాలూ వ్రాసారు. అచ్చయిన పుస్తకాలు: 

# శ్రీరామస్తవము
# దీనవాణి
# శ్రీమత్ సద్రూపవైభవము
# శ్రీ శివ మాతృకా స్తవః 
# శ్రీమత్ సదారాధనమ్ 
# లీలాలోకము
# జీవిత నివేదసము
# సదానందము
# మానవుడా దానవుడా?
వీరి ఆధ్యాత్మిక వ్యాసాలు అనేకం  కర్నూలు నుంచి వెలువడిన గీతావాణి పత్రికలో వెలువడ్డాయి.

https://archive.org/details/in.ernet.dli.2015.491735/page/n15/mode/2up

## మూలాలు
చిన్మయి ఘట్రాజు

**చిన్మయి ఘట్రాజు** (జ:1991 సెప్టెంబరు 26) దక్షిణ భారత చలనచిత్ర నటి. ఆమె ప్రధానంగా తెలుగు చిత్రాలలో నటిస్తుంది. మోడలింగ్‌లో తన కెరీర్‌ను ప్రారంభించింది. 2011లో ప్రవీణ్ సత్తారు దర్శకత్వంలో వచ్చిన తెలుగు చిత్రం ఎల్‌బిడబ్ల్యు-లైఫ్ బిఫోర్ వెడ్డింగ్‌తో నటిగా అరంగేట్రం చేసింది. ఆమె *[[లవ్‌లీ (2012 సినిమా)|లవ్‌లీ]]* (2012), *[[చమ్మక్ చల్లో]](2013),* మై హీరో కలాం (2018), జగమేమాయ (2021) చిత్రాలకు ప్రసిద్ధి చెందింది.

2012లో బి. జయ దర్శకత్వం వహించిన లవ్‌లీ చిత్రంలో నటించిన చిన్మయి, తెలుగులో ఉత్తమ సహాయ నటిగా ఫిల్మ్‌ఫేర్ అవార్డుకు నామినేట్ అయింది.https://en.wikipedia.org/wiki/Filmfare_Award_for_Best_Supporting_Actress_%E2%80%93_Telugu

## కెరీర్
డల్లాస్‌లో పెరిగిన చిన్మయి ఘట్రాజు మిస్ ఇండియా టెక్సాస్ 2008, మిస్ ఏషియన్ అమెరికన్ 2009-2010 పోటీలలో కూడా పాల్గొంది. ఈ రెండింటిలోనూ మిస్ బెస్ట్ టాలెంట్ అవార్డులను గెలుచుకుంది. ఆ తరువాత తెలుగు చిత్రం ఎల్‌బిడబ్ల్యు - లైఫ్ బిఫోర్ వెడ్డింగ్ లో నటించింది.

## మూలాలు

వర్గం:తెలుగు సినిమా నటీమణులు
ఆర్ట్స్ అండ్ సోషల్ సైన్సెస్ కళాశాల, ఉస్మానియా విశ్వవిద్యాలయం

ఆర్ట్స్ అండ్ సోషల్ సైన్సెస్ కళాశాల, ఉస్మానియా విశ్వవిద్యాలయం అనేది హైదారాబాద్ లో గల పురాతన కళాశాల. ఇది ఉస్మానియా విశ్వవిద్యాలయంలో ఉంది. ఇందులో భాషలు, పురాతత్వ శాస్త్రాలు, పబ్లిక్ అడ్మినిస్ట్రేషన్ మొదలైన విభాగాలు ఉన్నాయి. హైదరాబాదు నవాబు అయిన మీర్ ఉస్మాన్ అలీఖాన్ 1919 ఆగస్టు 28 న దీనికి శంకుస్థాపన చేశాడు. కళాశాల ప్రారంభంలో 25 మంది అధ్యాపకులు, 225 విద్యార్థులు ఉన్నారు.
 

## కళాశాల శాఖలు

* తెలుగు శాఖ
* పురాతత్వ శాస్త్ర శాఖ
* పబ్లిక్ అడ్మినిస్ట్రేషన్https://telanganatoday.com/osmania-university-arts-college-to-get-first-ever-chemical-restoration

## మూలాలు


వర్గం:విశ్వవిద్యాలయాలు
వర్గం:కళాశాలలు
పెనుకొండ నగరపంచాయితీ

**పెనుకొండ నగర పంచాయతీ**, ఆంధ్రప్రదేశ్ రాష్ట్రం, శ్రీ సత్యసాయి జిల్లాకు చెందింది.ఈ నగర పంచాయతీ హిందూపురం లోక్‌సభ నియోజకవర్గం లోని పెనుకొండ శాసనసభ నియోజకవర్గం పరిధికి చెందింది.

## చరిత్ర
పెనుకొండ నగర పంచాయతీ అనేది శ్రీ సత్యసాయి జిల్లాకి చెందినది. జిల్లాలో మొత్తం మూడు నగర పంచాయతీలు ఉన్నాయి. ఈ నగర పంచాయతీని 2020లో ఏర్పాటు చేశారు. 20 వార్డులు కలిగి ఉంది. ఈ నగర పంచాయతీలో 20,409 మంది ఓటర్లు ఉన్నారు..

## పౌర పరిపాలన
ఈ నగర పంచాయతి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

## మూలాలు


## వెలుపలి లంకెలు

వర్గం:స్థానిక స్వపరిపాలన సంస్థలు
ఫతుల్లాగూడ (ఉప్పల్ మండలం)

**ఫతుల్లాగూడ**, తెలంగాణ రాష్ట్రం, మేడ్చల్ జిల్లా, ఉప్పల్ మండలంలోని గ్రామం. ఇది నాగోల్ ప్రాంతానికి సమీపంలో ఉంది.

## నివాస ప్రాంతం
మధ్యతరగతి వారి అనుకూలంగా ఉండడంతో ఇక్కడ అనేక నివాస గృహాలు ఏర్పాడ్డాయి.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఫతుల్లాగూడ మీదుగా నగరంలోని వివిధ ప్రాంతాలకు బస్సులను నడుపబడుతున్నాయి.

## విద్యాసంస్థలు

* ప్రాథమిక పాఠశాల

## ముక్తిఘాట్

* ఫతుల్లాగూడలోని ఆరున్నర ఎకరాల్లో 16.25 కోట్ల రూపాయలతో తెలంగాణ ప్రభుత్వం ఆధ్వర్యంలో హిందూ, ముస్లిం, క్రిస్టియన్‌ శ్మశాన వాటిక నిర్మించబడింది. ఇందులో హిందూ శ్మశాన వాటికకు 2 1/2 ఎకరాలు, ముస్లింలకు 2 ఎకరాలు, క్రిస్టియన్లకు 2 ఎకరాలు కేటాయించబడింది. అన్నిరకాల సదుపాయలతోపాటు బంధువుల దహన సంసారాలను తిలకించేందుకు సాంకేతిక టెక్నాలజీతో నిర్మించిన ఈ ముక్తిఘాట్ ను 2022 డిసెంబరు 6న తెలంగాణ రాష్ట్ర ఐటి-పురపాలక శాఖామంత్రి కేటీఆర్‌, కార్మిక శాఖామంత్రి సి.హెచ్. మల్లారెడ్డి ప్రారంభించాడరు. ఈ కార్యక్రమంలో ఎంపీలు, ఎమ్మెల్యేలు, ఎమ్మెల్సీలు, అధికారులు పాల్గొన్నారు.

## మూలాలు

## వెలుపలి లింకులు
రితికా నాయక్

**రితికా నాయక్‌** (ఆంగ్లం: Ritika Nayak) ఢిల్లీకి చెందిన ఒక మోడల్, నటి. ఆమె తెలుగు చలనచిత్ర పరిశ్రమలో పనిచేస్తుంది. 

## కెరీర్
రితికా నాయక్ 2019లో ఢిల్లీ టైమ్స్ ఫ్రెష్ ఫేస్ సీజన్ 12 గెలుచుకొని ఆ తర్వాత మోడలింగ్ రంగంలోకి అడుగుపెట్టింది. ఆమె 2022లో విశ్వక్ సేన్ నటించిన అశోకవనంలో అర్జున కల్యాణం సినిమాతో సినీరంగంలోకి అడుగుపెట్టింది. మొదటి సినిమాతోనే తెలుగు ప్రేక్షకులను ఆకట్టుకున్న రితికకు టాలీవుడ్ లో మంచి డిమాండ్ ఉంది.

## ఫిల్మోగ్రఫీ

## మూలాలు


వర్గం:తెలుగు సినిమా నటులు
వర్గం:1997 జననాలు
సుఖ్విందర్ సింగ్ సుఖు

**సుఖ్విందర్ సింగ్ సుఖు,** హిమాచల్ ప్రదేశ్ రాష్ట్రానికి చెందిన రాజకీయ నాయకుడు. అతను నాదౌన్ నియోజకవర్గం నుండి నాలుగుసార్లు శాసనసభ్యుడుగా గెలవగా, 2022 హిమాచల్ ప్రదేశ్ శాసనసభ ఎన్నికలు అనంతరం కాంగ్రెస్ పార్టీ అతనిని 2022 డిసెంబరు 10న ముఖ్యమంత్రి అభ్యర్థిగా ఎంపిక చేసింది.
## జననం, విద్యాభాస్యం
సుఖ్విందర్​ సింగ్ సుఖు 1964 మార్చి 27న రసీల్ సింగ్, సంసార్ దేవి దంపతులకు జన్మించాడు. ఆయన హిమాచల్ ప్రదేశ్ యూనివర్సిటీ నుంచి ఎంఏ, ఎల్‌ఎల్‌బీ పూర్తి చేశాడు.

## రాజకీయ జీవితం
సుఖ్విందర్​ సింగ్ సుఖు 1980ల్లో ఎన్.ఎస్.యు.ఐ ద్వారా విద్యార్థి రాజకీయాల ద్వారా రాజకీయాల్లోకి వచ్చి  రెండుసార్లు సిమ్లా మున్సిపల్ కార్పొరేషన్ కౌన్సిలర్‌గా ఎన్నికయ్యాడు. ఆయన ఆ తరువాత యూత్ కాంగ్రెస్ రాష్ట్ర అధ్యక్షుడు నియమితుడై, 2003లో హామిర్‌‌‌‌‌‌‌‌పూర్‌‌‌‌‌‌‌‌లోని నాదౌన్ నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. సుఖ్విందర్​ సింగ్ సుఖు 2008లో పార్టీ రాష్ట్ర కార్యదర్శిగా, 2013 నుంచి 2019 వరకు హిమాచల్ ప్రదేశ్ పీసీసీ చీఫ్‌‌‌‌గా పనిచేశాడు. ఆయన అనంతరం 2022 ఎన్నికల సమయంలో పార్టీ ప్రచార కమిటీ చైర్మన్‌‌‌‌గా పనిచేస్తూ 2022 అసెంబ్లీ ఎన్నికల్లో కాంగ్రెస్ పార్టీ అభ్యర్థిగా నాలుగోవసారి ఎమ్మెల్యేగా ఎన్నికవ్వగా, కాంగ్రెస్ పార్టీ ఆయనను 2022 డిసెంబరు 10న ముఖ్యమంత్రిగా అభ్యర్థిగా ప్రకటించింది. సుఖ్విందర్ సింగ్ సుఖు 2022 డిసెంబరు 11న సిమ్లాలోని చారిత్రక రిడ్జ్ గ్రౌండ్‌లో హిమాచల్ ప్రదేశ్ కొత్త ముఖ్యమంత్రిగా ప్రమాణ స్వీకారం చేశాడు.

## నిర్వహించిన పదవులు
*1988 - ఎన్ఎస్‌యూఐ రాష్ట్ర అధ్యక్షుడు
*1995 - యూత్ కాంగ్రెస్ రాష్ట్ర ప్రధాన కార్యదర్శి
*1998 నుంచి 2008 వరకు యూత్ కాంగ్రెస్ రాష్ట్ర అధ్యక్షుడు
* 1992 నుంచి 2002 వరకు సిమ్లా మునిసిపల్ కార్పొరేషన్ కౌన్సిలర్‌
* 2003 - నాదౌన్ నియోజకవర్గం ఎమ్మెల్యేగా ఎన్నిక 
*2007 - నాదౌన్ నియోజకవర్గం నుండి 2వ సారి ఎమ్మెల్యే 
*2019 జనవరి 10 నుండి 2019 జనవరి 10 వరకు హిమాచల్ ప్రదేశ్ కాంగ్రెస్ అధ్యక్షుడు 
*2017 - నాదౌన్ నియోజకవర్గం నుండి 3వ సారి ఎమ్మెల్యే
*హిమాచల్ ప్రదేశ్ కాంగ్రెస్ ఎన్నికల ప్రచార కమిటీ చైర్మన్‌
*2022 - నాదౌన్ నియోజకవర్గం నుండి 4వ సారి ఎమ్మెల్యే
*2022 డిసెంబరు 11 నుండి ప్రస్తుత - హిమాచల్ ప్రదేశ్ ముఖ్యమంత్రి

## ఇవికూడా చూడండి

* సుఖ్విందర్ సింగ్ సుఖు మంత్రివర్గం

## మూలాలు

వర్గం:హిమాచల్ ప్రదేశ్ రాజకీయ నాయకులు
వర్గం:హిమాచల్ ప్రదేశ్ భారత జాతీయ కాంగ్రెస్ రాజకీయ నాయకులు
వర్గం:హిమాచల్ ప్రదేశ్ ఎమ్మెల్యేలు 2003–2007
వర్గం:హిమాచల్ ప్రదేశ్ ఎమ్మెల్యేలు 2007–2012
వర్గం:హిమాచల్ ప్రదేశ్ ఎమ్మెల్యేలు 2017–2022
వర్గం:హిమాచల్ ప్రదేశ్ వ్యక్తులు
వర్గం:1964 జననాలు
వర్గం:హిమాచల్ ప్రదేశ్ ముఖ్యమంత్రులు
వర్గం:భారత జాతీయ కాంగ్రెస్ ముఖ్యమంత్రులు
వర్గం:హిమాచల్ ప్రదేశ్ విశ్వవిద్యాలయ పూర్వ విద్యార్థులు
వర్గం:హిమాచల్ ప్రదేశ్ ఎమ్మెల్యేలు 2022–2027
వర్గం:భారత జాతీయ కాంగ్రెస్ రాజకీయ నాయకులు
హరింఘట శాసనసభ నియోజకవర్గం

**హరింఘట శాసనసభ నియోజకవర్గం** పశ్చిమ బెంగాల్ రాష్ట్రంలోని 294 అసెంబ్లీ నియోజకవర్గాలలో ఒకటి. ఈ నియోజకవర్గం నదియా జిల్లా, బంగాన్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
అమృత దేశ్‌ముఖ్

**అమృత దేశ్‌ముఖ్**, మహారాష్ట్రకు చెందిన నాటకరంగ, టివి, సినిమా నటి. స్టార్ ప్రవాహ్ ఛానల్ లో వచ్చిన *తుమ్చా ఆమ్చా సేమ్ అస్తా* అనే సీరియల్‌తో టీవిరంగంలోకి అడుగుపెట్టింది. *ఫ్రెషర్స్‌* లోని పారి పాత్రలో నటించి గుర్తింపు పొందింది. *బిగ్ బాస్ మరాఠీ 4*లో కూడా పాల్గొన్నది.

## జననం
అమృత మహారాష్ట్రలోని జల్గావ్‌లో జన్మించింది. స్టార్ ప్రవాహ్ *ఆయ్ కుతే కే కర్తే* సీరియల్ లో పాత్ర పోషించిన మరాఠీ నటుడు అభిషేక్ దేశ్‌ముఖ్ చెల్లెలు.

## నటనారంగం
పూణేలోని రనడే ఇన్స్టిట్యూట్ ఆఫ్ మాస్ కమ్యూనికేషన్ అండ్ జర్నలిజం నుండి పట్టభద్రురాలైంది. నటన మీద ఆసక్తితో కొన్ని నాటకాలలో నటించింది. *మిస్ పూణె ఫెస్టివల్‌*లో కూడా పాల్గొన్నది. 98.3 మిర్చి పూణేకి రేడియో జాకీ కూడా పనిచేసింది.

## నటించినవి

### సినిమాలు

### టెలివిజన్

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
వర్గం:మరాఠీ రంగస్థల కళాకారులు
హైదరాబాద్ ఎయిర్‌పోర్ట్ మెట్రో ఎక్స్‌ప్రెస్

**హైదరాబాద్ ఎయిర్‌పోర్ట్ ఎక్స్‌ప్రెస్ లైన్** లేదా **కారిడార్ IV** అనేది రాయదుర్గం మెట్రో స్టేషన్ నుండి రాజీవ్ గాంధీ అంతర్జాతీయ విమానాశ్రయం వరకు నిర్మించనున్న హైదరాబాద్ మెట్రో లైన్. ఈ లైను మొత్తం పొడవు 31 కి.మీ.

## చరిత్ర
2018 మార్చి 26 న, హైదరాబాద్ మెట్రోను విమానాశ్రయం వరకు పొడిగించడానికి తెలంగాణ ప్రభుత్వం హైదరాబాద్ ఎయిర్‌పోర్ట్ మెట్రో లిమిటెడ్ (HAML) అనే ప్రత్యేక కంపెనీని స్థాపించింది. HMRL మేనేజింగ్ డైరెక్టర్ నల్లమిల్లి వెంకటసత్యనారాయణ రెడ్డిని HAMLకి కూడా మేనేజింగ్ డైరెక్టరుగా నియమించింది. ఈ సంస్థను HMRL, HMDA లు సంయుక్తంగా ప్రమోట్ చేసాయి. 2019 ఆగస్టులో పురపాలక శాఖ, పట్టణాభివృద్ధి శాఖ మంత్రి కెటి రామారావు రహేజా మైండ్‌స్పేస్ నుండి శంషాబాద్ RGI విమానాశ్రయం వరకు హైదరాబాద్ మెట్రో ఎయిర్‌పోర్ట్ ఎక్స్‌ప్రెస్ పనులు త్వరలో ప్రారంభమవుతాయని చెప్పాడు. రాయదుర్గం మెట్రో స్టేషన్ నుండి శంషాబాద్ RGI విమానాశ్రయానికి అలైన్‌మెంట్ గచ్చిబౌలి ORR ప్రవేశ ద్వారం బదులుగా డైమండ్ హిల్స్ మీదుగా కొత్త ఖాజాగూడ లింక్ రోడ్ (కేర్ హాస్పిటల్స్ పక్కన) గుండా ఉంటుంది. 2021-2022 రాష్ట్ర బడ్జెట్‌లో తెలంగాణ ప్రభుత్వం, హైదరాబాద్ మెట్రో రైల్ లిమిటెడ్ కోసం  1,000 కోట్లు కేటాయించింది. 2021 సెప్టెంబరులో, హైదరాబాద్‌లోని రాజీవ్ గాంధీ అంతర్జాతీయ విమానాశ్రయాన్ని (RGIA) నిర్వహిస్తున్న GMR గ్రూప్, విమానాశ్రయంలో మెట్రో కనెక్టివిటీ కోసం  519.52 కోట్ల పెట్టుబడి పెట్టనున్నట్లు తెలిపింది.

2022-2023 రాష్ట్ర బడ్జెట్‌లో తెలంగాణ ప్రభుత్వం, హైదరాబాద్ మెట్రో రైలు (HMR) కి  2,377.35 కోట్లు కేటాయించింది. ఇందులో భూసేకరణ, వివరణాత్మక ప్రాజెక్ట్ నివేదికలు, ఇతర అభివృద్ధి పనుల కోసం  1,500  కోట్లు, ఎయిర్‌పోర్ట్ మెట్రో కనెక్టివిటీ కోసం  377.35 కోట్లు, పాత నగరం (కారిడార్ II- గ్రీన్ లైన్ పనులు MGBS నుండి ఫలక్‌నుమా వరకు; 5.5 కి.మీ) మెట్రో కనెక్టివిటీకి  500 కోట్లు కేటాయించింది. 31 కి.మీ ఎయిర్‌పోర్ట్ ఎక్స్‌ప్రెస్ మెట్రో కారిడార్లో 27 కి.మీ పైదారి, 1 కి.మీ భూదారి, 2.5 కి.మీ భూగర్భ మార్గాలు ఉండేలా ఎయిర్‌పోర్ట్ టెర్మినల్‌కి కనెక్ట్ చేయాలని ప్రతిపాదించారు. విమానాశ్రయ మార్గంలో 9 ఎలివేటెడ్ స్టేషన్లు, ఒక భూగర్భ స్టేషన్ ఉంటుంది. రాయదుర్గ్ మెట్రో టెర్మినల్ స్టేషన్ నుండి బయలుదేరిన ఈ మార్గం, ఖాజాగూడ జంక్షన్ గుండా వెళ్ళి, నానక్‌రామ్‌గూడ జంక్షన్ వద్ద ఔటర్ రింగ్ రోడ్‌ను తాకి, ORR వెంట శంషాబాద్ విమానాశ్రయానికి ప్రస్తుతం ఉన్న ప్రత్యేక మెట్రో రైల్ రైట్ ఆఫ్ వే గుండా వెళుతుంది. తెలంగాణ ముఖ్యమంత్రి కె. చంద్రశేఖర్ రావు 2022 డిసెంబరు 9 న హైదరాబాద్ మెట్రో ఎయిర్‌పోర్ట్ ఎక్స్‌ప్రెస్‌కు శంకుస్థాపన చేశాడు. దీన్ని సుమారు  వ్యయంతో నిర్మిస్తారు. హైదరాబాద్ ఎయిర్‌పోర్ట్ ఎక్స్‌ప్రెస్ మెట్రో, పూర్తిగా తెలంగాణ రాష్ట్ర ప్రభుత్వ నిధులతో నిర్మించే ప్రాజెక్టు. 2025 చివరి నాటికి దీన్ని పూర్తి చెయ్యాలని తలపెట్టారు.

## స్టేషన్లు

## చెక్-ఇన్ సౌకర్యం
విమాన ప్రయాణీకులు రాయ్‌దుర్గం మెట్రో స్టేషన్‌లోనే చెక్-ఇన్ చేసి తమ బ్యాగేజీని అప్పగించేసి, నేరుగా రాజీవ్ గాంధీ అంతర్జాతీయ విమానాశ్రయంలో బోర్డింగ్ గేట్‌లను చేరుకోవచ్చు.

## ఇవి కూడా చూడండి

* హైదరాబాద్ మెట్రో
* హైదరాబాద్ మెట్రో స్టేషన్ల జాబితా
* హైదరాబాద్‌లో రవాణా
* హైదరాబాద్ మల్టీ మోడల్ రవాణా వ్యవస్థ
* ORR-ఎయిర్‌పోర్ట్ మెట్రో లైన్
* ఢిల్లీ ఎయిర్‌పోర్ట్ మెట్రో ఎక్స్‌ప్రెస్

## మూలాలు

వర్గం:హైదరాబాదు మెట్రో
ఖాకీ: ద బీహార్ ఛాప్టర్

**ఖాకీ: ద బీహార్‌ ఛాప్టర్‌** 2022లో హిందీలో విడుదలైన వెబ్‌ సిరీస్‌. ఐపీఎస్‌ అధికారి అమిత్‌ లోధా రాసిన ‘బీహార్‌ డైరీస్‌’ పుస్తకం ఆధారంగా ఈ సిరీస్‌ను ఫ్రైడే స్టోరీ టేల్లర్స్ బ్యానర్‌పై శీతల్ భాటియా నిర్మించిన ఈ సిరీస్‌కు నీరజ్‌పాండే దర్శకత్వం వహించాడు. కరణ్‌ థాకర్‌, అవినాశ్‌ తివారి, అభిమన్యు సింగ్, రవి కిషన్, అశుతోష్ రాణా ప్రధాన పాత్రల్లో నటించిన ఈ వెబ్ సిరీస్‌ నవంబరు 25న నెట్‌ఫ్లిక్స్‌ లో విడుదలైంది.
## నటీనటులు

* కరణ్ టాకర్ - ఎస్పీ అమిత్ లోధా ఐపీఎస్‌ 
* అవినాష్ తివారీ - చందన్ మహతో 
* అభిమన్యు సింగ్ - రంజన్ కుమార్‌, సీఐ 
* నీరజ్ కశ్యప్ - శివ రామ్‌, కానిస్టేబుల్
* జతిన్ సర్నా - దిలీప్ “చవాన్‌ప్రాష్” సాహు
* రవి కిషన్ - అభ్యుదయ్ సింగ్ 
* అశుతోష్ రాణా - ఐజీ ముక్తేశ్వర్ చౌబే, ఐపీఎస్‌ 
* నికితా దత్తా - తను లోధా, అమిత్ భార్య 
* ఐశ్వర్య సుస్మిత - మీటా దేవి, సాహు భార్య 
* అనూప్ సోనీ - సుధీర్ పాశ్వాన్‌, డీఐజీ 
* శ్రద్ధా దాస్ - సౌమ్య ముఖర్జీ 
* అమిత్ ఆనంద్ రౌత్
* కాళీ ప్రసాద్ ముఖర్జీ - రవీందర్ ముఖియా 
* వినయ్ పాఠక్ - శ్రీ ఉజ్జియార్ ప్రసాద్, బీహార్ మాజీ ముఖ్యమంత్రి 
* శ్రీ సర్వేష్ కుమార్- నావల్ శుక్లా, బీహార్ ముఖ్యమంత్రి 
* సంజయ్ పాండే - కన్హయ్య భరద్వాజ్‌, సీఐ 
* సుశీల్ సింగ్ - భరత్ “భర్త” యాదవ్‌ 
* భరత్ ఝా - అజిత్ కుమార్‌, ఎస్‌ఐ
* విజయ్ కుమార్ డోగ్రా - జైస్వాల్‌ 
* మీనాక్షి చుగ్- డీజీపీ భార్య
## ఎపిసోడ్స్

## మూలాలు
బ్లూ లైన్ (హైదరాబాదు మెట్రో)

**బ్లూ లైన్** హైదరాబాద్ మెట్రో వ్యవస్థలో ఒక భాగం. ఈ లైన్ నాగోల్ నుండి రాయదుర్గం వరకు 23 స్టేషన్ల పరిధిలో, 27&nbsp;కిమీ మేర విస్తరించి ఉంది. పబ్లిక్-ప్రైవేట్ భాగస్వామ్యం (PPP) ద్వారా దీనికి నిధులు సమకూర్చారు.   రాష్ట్ర ప్రభుత్వానికి మైనారిటీ ఈక్విటీ వాటా ఉంది.  హైదరాబాద్ మెట్రో రైలు ప్రాజెక్ట్‌ను అభివృద్ధి చేయడానికి నిర్మాణ సంస్థ లార్సెన్ & టూబ్రో (L&T)   ద్వారా ప్రత్యేక ప్రయోజన వాహన సంస్థ, L&T మెట్రో రైల్ హైదరాబాద్ లిమిటెడ్ (L&TMRHL) ను స్థాపించింది.  

## నిర్మాణం
దిగువ సూచించిన విధంగా బ్లూ లైన్ విభాగాలు తెరవబడ్డాయి.

## స్టేషన్లు
బ్లూ లైన్‌లో 23 స్టేషన్లు ఉన్నాయి. అన్ని స్టేషన్లు ఎత్తులో ఉన్నాయి.

## ఇవి కూడా చూడండి

* హైదరాబాద్‌లో రవాణా
* హైదరాబాద్ మెట్రో స్టేషన్ల జాబితా

## మూలాలు

వర్గం:హైదరాబాదు మెట్రో
గ్రీన్ లైన్ (హైదరాబాదు మెట్రో)

హైదరాబాద్ మెట్రో వ్యవస్థలో **గ్రీన్ లైన్** ఒక భాగం. ఈ లైన్ 16.6&nbsp;కిమీ పొడవుతో JBS పరేడ్ గ్రౌండ్ నుండి ఫలక్‌నుమా వరకు 15 స్టేషన్లతో విస్తరించి ఉంది. దీనికి పబ్లిక్-ప్రైవేట్ భాగస్వామ్యం (PPP) ద్వారా నిధులు సమకూర్చారు.   రాష్ట్ర ప్రభుత్వానికి మైనారిటీ ఈక్విటీ వాటా ఉంది.  హైదరాబాద్ మెట్రో రైలు ప్రాజెక్ట్‌ను అభివృద్ధి చేయడానికి నిర్మాణ సంస్థ లార్సెన్ & టూబ్రో (L&T)   ఒక ప్రత్యేక ప్రయోజన సంస్థ, L&T మెట్రో రైల్ హైదరాబాద్ లిమిటెడ్ (L&TMRHL) ను స్థాపించింది.  

JBS పరేడ్ గ్రౌండ్ నుండి MG బస్ స్టేషన్ వరకు 9 స్టేషన్‌లతో కూడిన  పొడవున్న గ్రీన్ లైన్‌ను 2020 ఫిబ్రవరి 7 న తెలంగాణ ముఖ్యమంత్రి K. చంద్రశేఖర్ రావు ప్రారంభించాడు.  మరుసటి రోజున దాన్ని ప్రజలకు అందుబాటు లోకి తెచ్చారు.  ఈ లైను దక్షిణ దిశగా పాత నగరంలో MG బస్ స్టేషన్ నుండి ఫలక్‌నుమా వరకు చెయ్యాల్సిన 5.6&nbsp;కిమీ పొడిగింపు ఇంకా పూర్తి కాలేదు. 

## నిర్మాణం
దిగువ సూచించిన విధంగా గ్రీన్ లైన్ విభాగాలను తెరిచారు.

## స్టేషన్లు

## మూలాలు

వర్గం:హైదరాబాదు మెట్రో
రెడ్ లైన్ (హైదరాబాదు మెట్రో)

**రెడ్ లైన్** హైదరాబాద్ మెట్రో వ్యవస్థలో ఒక భాగం. 29.21&nbsp;కిమీ పొడవైన ఈ లైను,మియాపూర్ నుండి LB నగర్ వరకు 27 స్టేషన్ల పరిధిలో విస్తరించి ఉంది. పబ్లిక్-ప్రైవేట్ భాగస్వామ్యం (PPP) ద్వారా దీనికి నిధులు సమకూర్చారు.   ఇందులో రాష్ట్ర ప్రభుత్వానికి మైనారిటీ ఈక్విటీ వాటా ఉంది.  హైదరాబాద్ మెట్రో రైలు ప్రాజెక్ట్‌ను అభివృద్ధి చేయడానికి నిర్మాణ సంస్థ లార్సెన్ & టూబ్రో (L&T),   ప్రత్యేక ప్రయోజన సంస్థ, L&T మెట్రో రైల్ హైదరాబాద్ లిమిటెడ్ (L&TMRHL) ను స్థాపించింది.  

ప్రాజెక్టు భూమి పూజ 2012 ఏప్రిల్ 26 న చేసారు.  అదే రోజు స్తంభాల ఏర్పాటుతో నిర్మాణం ప్రారంభమైంది.  మియాపూర్ నుండి అమీర్‌పేట్ వరకు 11 స్టేషన్‌లతో కూడిన,  ల రెడ్ లైన్‌ను 2017 నవంబరు 28 న ప్రధాన మంత్రి నరేంద్ర మోడీ ప్రారంభించాడు. మరుసటి రోజే ప్రజలకు అందుబాటులోకి తెచ్చారు   మిగిలిన అమీర్‌పేట్ నుండి LB నగర్ వరకు ఉన్న భాగాన్ని 2018 సెప్టెంబరు 24 న తెరిచారు. 

## నిర్మాణం
రెడ్ లైన్ ను ప్రారంభించిన తేదీల వివరాలివి:

## స్టేషన్లు
రెడ్ లైన్‌లో 27 స్టేషన్లు ఉన్నాయి. స్టేషన్లన్నీ ఎత్తులో ఉన్నాయి.

## మూలాలు

వర్గం:హైదరాబాదు మెట్రో
కరణ్ టాకర్

**కరణ్ టాకర్** (జననం 1986 మే 11) భారతదేశానికి చెందిన నటుడు, మోడల్, హోస్ట్. ఆయన 2014లో కలర్స్ టీవీలో వచ్చిన ఝలక్ దిఖ్లా జా 7లో పాల్గొన్నాడు.
## టెలివిజన్

## వెబ్ సిరీస్

## అవార్డ్స్

## మూలాలు
డెజావు

**డెజావు** 2022లో తెలుగులో విడుదలైన క్రైమ్‌ థ్రిల్లర్‌ సినిమా. తమిళంలో 2022 జూలైలో విడుదలైన ఈ సినిమా వైట్ కార్పెట్ ఫిల్స్మ్, పీజీ మీడియా వర్క్స్ బ్యానర్‌లపై విజయ్ పాండీ, పీజీ ముత్తయ్య నిర్మించిన ఈ సినిమాలో అరుళ్‌ నిధి, మధు బాల, అచ్యుత్‌ కుమార్‌ ప్రధాన పాత్రల్లో నటించగా, అరవింద్ శ్రీనివాసన్ దర్శకత్వం వహించగా తెలుగులో ఈ సినిమా అమెజాన్ ప్రైమ్ లో నవంబరు 24న విడుదలైంది.
## నటీనటులు

* అరుళ్‌ నిధి - ఏసీపీ విక్రమ్ కుమార్ అలియాస్ అరుణ్ 
* మధుబాల - ఆశా ప్రమోద్‌, డిజిపి 
* అచ్యుత్ కుమార్ - సుబ్రమణి, నవలా రచయిత
* స్మృతి వెంకట్ - పూజ, ఆశల కూతురు 
* మరియా విన్సెంట్ - జనని 
* కాళీ వెంకట్ - ఎజుమలై, కానిస్టేబుల్
* మైమ్ గోపి - ఏసీపీ 
* రాఘవ్ విజయ్ - రవి & రాహుల్ (ద్విపాత్రాభినయం) 
* చేతన్‌ - చేతన్, ఆశల పిఎ
* సూపర్‌గుడ్ సుబ్రమణి -ఎన్. దివాకర్ బాల, కానిస్టేబుల్ 
* యాలినీ రాజన్ - అనిత, పూజా స్నేహితురాలు
* సుర్జిత్ కుమార్ - కిషోర్‌, పూజా సహోద్యోగి
* గిరిజ - రమ్య, పూజా సహోద్యోగి
* జోసెఫ్ - సిద్ధార్థ్‌, ఎమ్మెల్యే కొడుకు
*సుదర్శన్
* కెపివై బాలా

## సాంకేతిక నిపుణులు
*బ్యానర్: వైట్ కార్పెట్ ఫిల్స్మ్, పీజీ మీడియా వర్క్స్
*నిర్మాత: విజయ్ పాండీ, పీజీ ముత్తయ్య 
*కథ, స్క్రీన్‌ప్లే, దర్శకత్వం: అరవింద్ శ్రీనివాసన్
*సంగీతం: జిబ్రాన్ 
*సినిమాటోగ్రఫీ: పీజీ ముత్తయ్య 
*ఎడిటింగ్: అరుల్ సిద్దార్థ్

## మూలాలు

## బయటి లింకులు
* 

వర్గం:2022 తెలుగు సినిమాలు
జిల్లెల్‌గూడ

**జిల్లెలగూడ,** రంగారెడ్డి జిల్లా, బాలాపూర్ మండలం లోని గ్రామం. ఇది గ్రామ పంచాయితీ స్థాయి నుండి 2016 ఏప్రిల్ 11న జిల్లెల్‌గూడ మున్సిపాలిటీగా అప్‌గ్రేడ్ చేయబడింది. తరువాత మీర్‌పేట్ - జిల్లెల్‌గూడ రెండు పట్టణాల విలీనంతో మీర్‌పేట్ నగరపాలక సంస్థ ఏర్పడింది. ఇది తెలంగాణ రాష్ట్ర రాజధాని హైదరాబాదు శివారు ప్రాంతం. హైదరాబాదు మహానగరపాలక సంస్థ పరిధిలో వార్డు నంబరు 5గా ఉంది. చేవెళ్ల లోక్‌సభ నియోజకవర్గం లోని మహేశ్వరం శాసనసభ నియోజకవర్గంలో భాగం. ఇది కర్మన్‌ఘాట్ ఇన్నర్ రింగ్ రోడ్‌కు సమీపంలో ఉంది. 2011 జనాభా లెక్కల ప్రకారం  మొత్తం జనాభా 54922.

## మూలాలు

## వెలుపలి లంకెలు
మృణ్మయీ దేశ్‌పాండే

**మృణ్మయీ దేశ్‌పాండే** మహారాష్ట్రకు చెందిన నాటకరంగ, టివి, సినిమా నటి. బాలీవుడ్, మరాఠీ సినిమాలల టీవీ సీరియల్స్‌లో నటించింది. డ్యాన్సర్, యాంకర్. మృణ్మయీ తొలిసారిగా నటించిన *అగ్నిహోత్ర* అనే సీరియల్ స్టార్ ప్రవాహ్ లో ప్రసారం చేయబడింది.

## జననం, విద్య
మృణ్మయి 1988, మే 29న మహారాష్ట్రలోని పూణే నగరంలో జన్మించింది. పూణేలోని రేణుకా స్వరూప్ హైస్కూల్, సర్ పరశురాంభౌ కళాశాలలో చదివింది.

## నటనారంగం
2008లో వచ్చిన *హమ్నే జీనా సీఖ్ లియా* అనే హిందీ సినిమాతో సినిమారంగంలోకి అడుగుపెట్టింది. జీ మరాఠీ వచ్చిన *కుంకు* సీరియల్ లో నటించి పేరు పొందింది. *కామెడీచి బుల్లెట్ ట్రైన్‌లో* యాంకర్‌గా (కలర్స్ మరాఠీ) పనిచేసింది. జీ మరాఠీలో వచ్చిన స రేగా మ ప లిటిల్ చాంప్స్ 2021లో యాంకర్‌గా పనిచేసింది. అమెజాన్ ప్రైమ్ లో వచ్చిన ముంబై డైరీలలో సహాయ నటిగా చేసింది.

## నటించినవి

### నటిగా

### దర్శకురాలిగా

### టెలివిజన్

### నాటకరంగం

### వెబ్ సిరీస్

## మూలాలు

## బయటి లింకులు
* 
* 
* 

వర్గం:జీవిస్తున్న ప్రజలు
వర్గం:1988 జననాలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
వర్గం:మరాఠీ రంగస్థల కళాకారులు
కిస్ (సినిమా)

**కిస్** 2022లో విడుదల కానున్న తెలుగు సినిమా. కన్నడలో 2019లో కిస్ పేరుతో విడుదలైన ఈ సినిమాను అవిరుద్ర క్రియేషన్స్‌ బ్యానర్‌పై బత్తుల వసంత సమర్పణలో సాయి కిరణ్ బత్తుల, సుదర్శన్ గౌడ్ బత్తుల తెలుగులో విడుదల చేస్తున్నారు. విరాట్‌, శ్రీలీల, అపూర్వ గౌడ, చిక్కన్న ప్రధాన పాత్రల్లో నటించిన ఈ సినిమాకు ఎపి అర్జున్‌ దర్శకత్వం వహించగా డిసెంబరు 17న విడుదలైంది.

## నటీనటులు
* విరాట్‌
* శ్రీలీల
* అపూర్వ గౌడ
* చిక్కన్న
* సాధు కోకిల 
* హెచ్.జి. దత్తాత్రేయ
## సాంకేతిక నిపుణులు
*బ్యానర్: అవిరుద్ర క్రియేషన్స్‌
*నిర్మాత: సాయి కిరణ్ బత్తుల, సుదర్శన్ గౌడ్ బత్తుల
*కథ, స్క్రీన్‌ప్లే, దర్శకత్వం: ఎపి అర్జున్‌ 
*సంగీతం: హరికృష్ణ
*పాటలు: పూర్ణాచారి
*సినిమాటోగ్రఫీ: అర్జున్ శెట్టి
*ఎడిటర్‌: దీపు ఎస్‌ కుమార్‌
*ఫైట్స్‌: డా. కె రవి వర్మ
*కాస్ట్యూమ్‌ డిజైనర్‌ : సానియా సర్దారియా

## మూలాలు

## బయటి లింకులు
* 

వర్గం:2022 తెలుగు సినిమాలు
కనెక్ట్

**కనెక్ట్‌** 2022లో విడుదల కానున్న తెలుగు సినిమా. రౌడీ పిక్చర్స్‌ బ్యానర్‌పై విఘ్నేష్ శివన్ నిర్మించిన ఈ సినిమాకు అశ్విన్‌ శరవణన్‌ దర్శకత్వం వహించాడు. నయనతార, అనుపమ్‌ ఖేర్‌, సత్యరాజ్, వినయ్ రాయ్ ప్రధాన పాత్రల్లో నటించిన ఈ సినిమా డిసెంబరు 22న విడుదలైంది.
## కథ
సుసాన్ (నయనతార) తన భర్త జోసెఫ్ (వినయ్ రాయ్), కుమార్తె అనా జోసెఫ్ (హనియా నఫీసా), సుసాన్ తండ్రి ఆర్థర్ (సత్యరాజ్) తో కలిసి అందమైన జీవితం సాగిస్తూ ఉంటుంది. జోసెఫ్ వృత్తిరీత్యా కరోనా సమయంలో చికిత్స అందిస్తున్న సమయంలో అతను వైరస్ బారిన పడి మరణిస్తాడు. ఇలా కరోనా కారణంగా హ్యాపీగా జీవిస్తున్న ఈ ఫ్యామిలీ పరిస్థితిలో తలకిందులు అవుతాయి. ఇక దీంతో అనా జోసెఫ్ (హనియా నఫీసా) తన తండ్రి మరణాన్ని తట్టుకోలేక అతనిని ఎలాగైనా కమ్యూనికేట్ చేయడానికి ఓయిజా బోర్డు ప్రయోగించడంతో ఎన్నో అపవిత్ర ఆత్మలు ఆ ఇంట్లోకి చేరుకొని ఆమెను దుష్టశక్తి ఆవహిస్తుంది. ఆర్థర్ (సత్యరాజ్), సుసాన్ (నయనతార) ముంబైకి చెందిన పూజారి (అనుపమ్ ఖేర్) ని ఆశ్రయిస్తారు. ఆ తరువాత ఏమి జరిగింది అనేదే మిగతా సినిమా కథ.

## నటీనటులు
* నయనతార
* అనుపమ్‌ ఖేర్‌
* సత్యరాజ్
* వినయ్ రాయ్
*హనియా నఫీసా
## సాంకేతిక నిపుణులు
*బ్యానర్: రౌడీ పిక్చర్స్‌
*నిర్మాత: విఘ్నేష్ శివన్
*కథ, స్క్రీన్‌ప్లే, దర్శకత్వం: అశ్విన్‌ శరవణన్‌ 
*సంగీతం: ప్రిథ్వి చంద్రశేఖర్ 
*సినిమాటోగ్రఫీ: మణికంఠన్ కృష్ణమాచార్య 
## మూలాలు

## బయటి లింకులు
*
నమస్తే సేట్ జీ

**నమస్తే సేట్ జీ** 2022, డిసెంబరు 9న విడుదలైన తెలుగు సినిమా. శ్రీ అన్నపూర్ణ క్రియేషన్స్ బ్యానర్‌పై తల్లాడ శ్రీనివాస్ నిర్మించిన ఈ సినిమాకు తల్లాడ సాయికృష్ణ దర్శకత్వం వహించాడు. తల్లాడ సాయికృష్ణ, స్వప్నచౌదరి అమ్మినేని, శోభన్ భోగరాజు, చింతల శ్రీనివాస్ ప్రధాన పాత్రల్లో నటించారు.

## నటీనటులు
* తల్లాడ సాయికృష్ణ
* స్వప్నచౌదరి అమ్మినేని
* శోభన్ భోగరాజు
* చింతల శ్రీనివాస్ 

## సాంకేతిక నిపుణులు
* బ్యానర్: శ్రీ అన్నపూర్ణ క్రియేషన్స్
* నిర్మాత: తల్లాడ శ్రీనివాస్
* స్క్రీన్‌ప్లే, దర్శకత్వం: తల్లాడ సాయికృష్ణ 
* కథ మాటలు: శివ కాకు, రమేష్ కుమార్ వెలుపుకొండ
* సంగీతం: వి.ఆర్.ఏ.ప్రదీప్, రామ్ తవ్వ
* సినిమాటోగ్రఫీ: శివ రాథోడ్, ఆర్.ఎస్. శ్రీకాంత్, సైదులు   
* ఎడిటింగ్: వివేకానంద విక్రాంత్ 
* పాటలు: చింతల శ్రీనివాస్, సంధ్య వర్శిని
* డబ్బింగ్ హెడ్: నూకల హర్షవర్ధన్ రెడ్డి
* సౌండ్ ఎఫెక్ట్స్: వెంకట్
* పి.ఆర్.ఓ: పాల్ పవన్

## మూలాలు

వర్గం:2022 తెలుగు సినిమాలు
బాగ్దా శాసనసభ నియోజకవర్గం

**బాగ్దా శాసనసభ నియోజకవర్గం** పశ్చిమ బెంగాల్ రాష్ట్రంలోని 294 అసెంబ్లీ నియోజకవర్గాలలో ఒకటి. ఈ నియోజకవర్గం ఉత్తర 24 పరగణాలు జిల్లా, బంగాన్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
రైతుబంధు (అయోమయ నివృత్తి)

రైతుబంధు పేరుతో ఒకటి కంటే ఎక్కువ వ్యాసాలున్నాయి.

* రైతుబంధు - మాసపత్రిక
* రైతుబంధు పథకం - తెలంగాణ ప్రభుత్వ పథకం
శోభితా రాణా

**శోభితా రాణా** (జననం 1992 జూన్ 16) ఒక భారతీయ చలనచిత్ర మోడల్, నటి. ఆమె 2016లో పంజాబీ చిత్రం కెనడా డి ఫ్లైట్‌లో రూప్ పాత్రను పోషించినందుకు ప్రసిద్ధి చెందింది. ఆమె 2014లో కబీర్ సదానంద్ దర్శకత్వం వహించిన గోలు అండ్ పప్పు చిత్రంతో బాలీవుడ్‌లోకి అడుగుపెట్టింది.

వైష్ణవ్ తేజ్, కేతిక శర్మ ప్రధాన పాత్రల్లో నటించిన రంగ రంగ వైభవంగా (2022) చిత్రంతో తెలుగు చిత్రసీమలో మంచి గుర్తింపు తెచ్చుకుంది.

## బాల్యం, విద్య
శోభితా రాణా 1992 జూన్ 16న భారతదేశంలోని చండీగఢ్‌లో మధ్యతరగతి హిందూ రాజ్‌పుత్ కుటుంబంలో జన్మించింది. ఆమె పాఠశాల విద్య హర్యానాలోని పంచకులలో కొనసాగింది. చండీగఢ్‌లో ఫ్యాషన్ డిజైనింగ్‌లో గ్రాడ్యుయేషన్ పూర్తిచేసింది.

## కెరీర్
గ్రాడ్యుయేషన్ పూర్తి కాగానే ఆమె ముంబై చేరుకుని మోడలింగ్‌లో కెరీర్ మొదలుపెట్టింది. కొన్ని టెలివిజన్ వాణిజ్య ప్రకటనలలో పనిచేసింది. ఆమె కోల్గేట్, రిలయన్స్ ట్రెండ్స్, గోద్రెజ్, మెన్మోడ మొదలైన వివిధ బ్రాండ్‌లకు మోడల్‌గా ఉంది.

ఆమె 2014లో ఇష్క్ బ్రాందీ చిత్రంతో పంజాబీ రంగప్రవేశం చేసింది. తెలుగులో రాజా మీరు కేక (2017), హిందీలో రామరాజ్య (2022), కన్నడంలో షాడో (2021) సినిమాల్లో నటించింది. ఆమె వైల్డ్ కార్డ్ పెర్ఫార్మర్‌గా *ఇండియాస్ బెస్ట్ సినీస్టార్స్ కి ఖోజ్* అనే రియాల్టీ షోలో కూడా కనిపించింది. 2013లో నా హీరేను సతా అనే మ్యూజిక్ వీడియోలో నటించింది.

అర్జున్ కృష్ణ, శోభితా రాణా ప్రధానపాత్రధారులుగా నిర్మాణంలో ఉన్న చిత్రం మిస్సమ్మ (2022) లో ఆమె నటిస్తోంది.

## మూలాలు

వర్గం:సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:పంజాబీ సినిమా నటీమణులు
వర్గం:హిందీ సినిమా నటీమణులు
హైదరాబాదు మెట్రో స్టేషన్ల జాబితా

కుడి|thumb|500x500px| హైదరాబాద్ మెట్రో నెట్‌వర్క్ మ్యాప్
హైదరాబాద్ నగరానికి సేవలందించే వేగవంతమైన రవాణా వ్యవస్థ అయిన **[[హైదరాబాదు మెట్రో|హైదరాబాద్ మెట్రో]]** లోని **స్టేషన్ల జాబితా** ఇది. 2022 డిసెంబరు నాటికి, ఈ నెట్‌వర్కులో 57 మెట్రో స్టేషన్‌లు ఉన్నాయి,  ఇవి మొదటి దశలో భాగంగా నిర్మించబడి, పనిచేస్తూ ఉన్నాయి. హైదరాబాదు మెట్రో, ఢిల్లీ మెట్రో తర్వాత భారతదేశంలో అత్యంత పొడవైన మెట్రో నెట్‌వర్క్‌గా నిలిచింది. 

మియాపూర్ నుండి నాగోల్ వరకు ఉన్న 30 కి.మీ. ల హైదరాబాద్ మెట్రోను ప్రధాన మంత్రి నరేంద్ర మోదీ 2017 నవంబరు 29 న ప్రారంభించాడు. భారతదేశంలోని మెట్రోలన్నిటిలో మొదటి దశలో ప్రారంభించబడిన అత్యంత పొడవైన మార్గం ఇది.   అప్పటి నుండి ఈ మార్గం పొడవును దాదాపు కి విస్తరించారు.  ఈ మెట్రో వ్యవస్థను హైదరాబాద్ మెట్రో రైల్ లిమిటెడ్ (HMRL) నిర్వహిస్తోంది. హైదరాబాద్ మెట్రో సైన్ బోర్డులు తెలుగు, ఇంగ్లీషు, హిందీ, ఉర్దూ భాషలలో ఉంటాయి. 

హైదరాబాద్ మెట్రో లోని ప్రతి లైన్‌ను ఒక నిర్దిష్ట రంగుతో గుర్తించారు. ఈ వ్యవస్థలో లైన్లన్నీ భూమి నుండి కొంత ఎత్తులో ఉంటాయి. మెట్రో 06:30 నుండి 22:30 గంటల వరకు తెరిచి ఉంటుంది. సెల్‌ట్రాక్ కమ్యూనికేషన్స్ ఆధారిత రైలు నియంత్రణ (CBTC), ఇంటిగ్రేటెడ్ టెలికమ్యూనికేషన్, పర్యవేక్షణ వ్యవస్థల సాయంతో 3.5 నుండి 6.5 నిమిషాల తరచుదనంతో ఈ వ్యవస్థలో రైళ్లు నడుస్తూంటాయి. .  2020 ఫిబ్రవరి నాటికి, హైదరాబాద్ మెట్రోలో సగటు రోజువారీ ప్రయాణీకుల సంఖ్య 4,75,000.  రెడ్ లైన్ ఉత్తరాన మియాపూర్ను దక్షిణాన LB నగర్‌నూ కలుపుతుంది. బ్లూ లైన్ పశ్చిమాన హైటెక్ సిటీని, తూర్పున నాగోల్‌నూ కలుపుతుంది.

## స్టేషన్లు

## గణాంకాలు

## మూలాలు

వర్గం:హైదరాబాదు మెట్రో స్టేషన్లు
వర్గం:జాబితాలు
వర్గం:భారతీయ రైల్వేలు సంబంధిత జాబితాలు
వర్గం:భారతదేశపు రైల్వే స్టేషన్లు
వర్గం:భారతదేశానికి సంబంధించిన జాబితాలు
గౌతమి దేశ్‌పాండే

**గౌతమి దేశ్‌పాండే** మహారాష్ట్రకు చెందిన నాటకరంగ, టివి నటి, గాయని. జీ మరాఠీలో ప్రసారమయ్యే మఝా హోషిల్ నాలో సాయి పాత్రలో ప్రసిద్ధి చెందింది. ఈమె మరాఠీ నటి మృణ్మయి దేశ్‌పాండే సోదరి.

## జననం, విద్య
గౌతమి జనవరి 31న మహారాష్ట్రలోని పూణే నగరంలో జన్మించింది. 2014లో మెకానికల్ ఇంజినీరింగ్ పూర్తి చేసింది. పూణేలోని సిమెన్స్ ఐటి సంస్థలో 4 సంవత్సరాలు పనిచేసింది.

## నటనారంగం
తొలినాళ్ళో నాటకరంగంలో నటిగా తన ప్రయాణాన్ని ప్రారంభించింది. 2018లో సోనీ మరాఠీలో ప్రసారమైన సారే తుజ్యచ్ఛతి అనే మరాఠీ డైలీ సీరియల్ ద్వారా అరంగేట్రం చేసింది. *మన్ ఫకీరా* చిత్రానికి కూడా పాడింది. మఝా హోషిల్ నాలో సాయిగా కనిపించింది.

## టెలివిజన్

## డిస్కోగ్రఫీ

## అవార్డులు

## మూలాలు

## బయటి లింకులు
* ఇంటర్నెట్ మూవీ డేటాబేసు లో గౌతమి దేశ్‌పాండే
* మరాఠీలో గౌతమి దేశ్‌పాండే జీవిత చరిత్ర

వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
వర్గం:మరాఠీ రంగస్థల కళాకారులు
రాణినగర్ శాసనసభ నియోజకవర్గం

**రాణినగర్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం ముర్షిదాబాద్ జిల్లా, ముర్షిదాబాద్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. రాణినగర్ నియోజకవర్గం పరిధిలో రాణినగర్ I కమ్యూనిటీ డెవలప్‌మెంట్ బ్లాక్, కాళీనగర్ I, కాళీనగర్ II, మలిబారి I, మలిబారి II, రాణినగర్ I గ్రామ పంచాయితీలు రాణినగర్ II కమ్యూనిటీ డెవలప్‌మెంట్ బ్లాక్, దోమ్‌కల్ కమ్యూనిటీకి చెందిన ధులౌరి గ్రామ పంచాయతీ ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
డోమ్‌కల్ శాసనసభ నియోజకవర్గం

**డోమ్‌కల్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం ముర్షిదాబాద్ జిల్లా, ముర్షిదాబాద్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. డోమ్‌కల్  నియోజకవర్గం పరిధిలో అజిమ్‌గంజ్‌గోలా, భగీరథ్‌పూర్, డోమ్‌కల్, గరైమారి, గరీబ్‌పూర్, ఘోరమారా, జిత్‌పూర్, జుగిందా, జురాన్‌పూర్, మధుర్‌కుల్, రాయ్‌పూర్, దోమ్‌కల్ కమ్యూనిటీ డెవలప్‌మెంట్ బ్లాక్‌లోని సారంగ్‌పూర్ గ్రామ పంచాయతీ ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
తిరుమలశెట్టి సుమన్

**తిరుమలశెట్టి లక్ష్మీనారాయణ సుమన్**, తెలంగాణకు చెందిన ఫస్ట్ క్లాస్ క్రికెట్ క్రీడాకారుడు. హైదరాబాద్ క్రికెట్ టీం తరఫున ఫస్ట్ క్లాస్ క్రికెట్‌లోకి అరంగేట్రం చేశాడు. రైట్ హ్యాండ్ బ్యాట్స్‌మన్ అయిన సుమన్ ఓపెనింగ్ లోగానీ, మిడిల్ ఆర్డర్‌లోగానీ బ్యాటింగ్ చేశాడు. సినీ నిర్మాత నీలిమ తిరుమలశెట్టికి బంధువు.

## జననం
సుమన్ 1983 డిసెంబరు 15న తెలంగాణ రాష్ట్ర రాజధాని హైదరాబాదులో జన్మించాడు.

## క్రికెట్
సుమన్ హైదరాబాద్ నుండి ఓపెనింగ్ బ్యాట్స్‌మెన్‌గా తన కెరీర్ ప్రారంభించాడు. హైదరాబాదు టీం అండర్-16కి కెప్టెన్‌గా వ్యవహరించిన తర్వాత, 2001లో రంజీ ప్రాబబుల్స్‌లోకి వచ్చాడు. 2001లో ఇంగ్లండ్ తో జరిగిన అండర్-19లలో మంచి స్కోర్‌ సాధించాడు. సుమన్ 2003-04 సీజన్‌లో ఫస్ట్-క్లాస్ అరంగేట్రం చేసాడు.

2009లో దక్షిణాఫ్రికాలో జరిగిన ఐపిఎల్ లో అతనికి మొదటి అవకాశం లభించింది. 2009లో ఇండియన్ ప్రీమియర్ లీగ్ రెండో సీజన్‌లో డెక్కన్ ఛార్జర్స్‌కు ప్రాతినిధ్యం వహించి విజయం సాధించిన సుమన్, 3వ సీజన్‌లో 307 పరుగులతో మెరుగ్గా రాణించి, ఛార్జర్స్‌ని సెమీ-ఫైనల్‌కు చేర్చాడు. 2011, 2012 సీజన్‌కు ముంబై ఇండియన్స్, 2013 సీజన్‌లో పూణే వారియర్స్ అతనితో ఒప్పందం కుదుర్చుకుంది. 2014, 2015లలో సన్‌రైజర్స్ హైదరాబాద్ జట్టుకు ఆడాడు. 

2014-15లో సయ్యద్ ముస్తాక్ అలీ ట్రోఫీలో 40 సగటుతో 361 పరుగులతో ఒక సెంచరీ, రెండు అర్ధసెంచరీలతో సహా 143 స్ట్రైక్ రేట్‌ను సాధించాడు.

## మ్యాచ్‌లు

### ఫస్ట్-క్లాస్
2003, నవంబరు 07 నుండి 10 వరకు అహ్మదాబాదులో గుజరాత్ క్రికెట్ జట్టుతో జరిగిన మ్యాచ్ తో ఫస్ట్-క్లాస్ క్రికెట్ లోకి ఆరంగ్రేటం చేశాడు. 2015 అక్టోబరు 22 నుండి 23 వరకు రాజ్ కోట్ పట్టణంలో సౌరాష్ట్ర క్రికెట్ జట్టుతో జరిగిన మ్యాచ్ లో చివరిసారిగా ఆడాడు.

38 మ్యాచ్‌లలో 63 ఇన్నింగ్స్ ఆడి 28.27 సగటుతో 1,668 పరుగులు చేశాడు. 3 సెంచరీలు, 7 అర్థ సెంచరీలు చేశాడు. అత్యధిక వ్యక్తిగత స్కోర్ 160.

### లిస్టు-ఎ
2002-2003 మధ్యకాలంలో లిస్టు-ఎ క్రికెట్ లోకి ఆరంగ్రేటం చేశాడు. 2015 డిసెంబరు 13న హైదరాబాదులో సర్వీస్ క్రికెట్ జట్టుతో జరిగిన మ్యాచ్ లో చివరిసారిగా ఆడాడు.

47 మ్యాచ్‌లలో 47 ఇన్నింగ్స్ ఆడి 25.19 సగటుతో 1,159 పరుగులు చేశాడు. 3 సెంచరీలు, 4 అర్థ సెంచరీలు చేశాడు. అత్యధిక వ్యక్తిగత స్కోర్ 136.

### ట్వంటీ20
2007, ఏప్రిల్ 03న విశాఖపట్టణంలో గోవా క్రికెట్ జట్టుతో జరిగిన మ్యాచ్ తో ట్వంటీ20 క్రికెట్ లోకి ఆరంగ్రేటం చేశాడు. 2015 ఏప్రిల్ 05న కటక్ లో ముంబై క్రికెట్ జట్టుతో జరిగిన మ్యాచ్ లో చివరిసారిగా ఆడాడు.

75 మ్యాచ్‌లలో 72 ఇన్నింగ్స్ ఆడి 24.53 సగటుతో 1,546 పరుగులు చేశాడు. 1 సెంచరీలు, 5 అర్థ సెంచరీలు చేశాడు. అత్యధిక వ్యక్తిగత స్కోర్ 100.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1983 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా క్రీడాకారులు
వర్గం:క్రికెట్ క్రీడాకారులు